Alcaldes de Vigo

Esta é unha listaxe incompleta dos alcaldes de Vigo. Dúas mulleres están entre eles (1978 e 2003). Alcaldes anteriores á Restauración
Ata principios do século XIX, Vigo estivo baixo o señorío do arcebispo de Santiago, que era quen nomeaba ós alcaldes (tamén chamados xuíces ordinarios).
A partir de aí as eleccións dos diferentes rexedores fixéronse ben por sufraxio, ben por designación do monarca reinante en cada período.
Francisco Javier Vázquez Varela, xuíz, foi alcalde por aclamación popular en 1809, facendo fronte á invasión napoleónica.
Tamén foron alcaldes nesta época Nazario Eguía; Francisco Rodríguez Arias ou Matías Díaz Prado. Co ascenso de Espartero, foi alcalde o progresista Ramón Buch Díaz, que foi sucedido o 2 de xaneiro de 1841 por Vicente de Vicente.
Joaquín Yáñez Rodríguez, avogado e xornalista, foino en 1841 e de novo en 1854. Francisco Javier Martínez Enríquez, VI Marqués de Valladares, foi alcalde entre 1843 e 1844.
Na Primeira República Española, Ildefonso Feijoo del Río en 1873. Restauración borbónica 1874-1931
1879-1881, Manuel Bárcena Franco.
1881-1884, Jacobo Domínguez Iglesias, formado en Oxford. 1887-1888, Eduardo Iglesias Añino.
1889-1890, Primitivo Blein Costas.
1890, Norberto Velázquez Barrio
1890-1892, Joaquín Yáñez Rodríguez repetiu no cargo por terceira vez.
1892-1893, Francisco Molíns Pascual
1894-1895, Primitivo Blein Costas, por segunda vez.
1895-1897, Marcelino Astray de Caneda, médico militar.
1897-1901, Antonio López de Neira.
1901-1903, Prudencio Nandín Vicente.
1903, Manuel Posada García-Barros.
1904-1905, Joaquín Pérez Boullosa.
1905, Ricardo Senra Fernández, liberal (amigo de Ángel Urzáiz), tudense, xefe superior de administración e varias veces deputado.
1905, Antonio López de Neira, por segunda vez.
1906-1909, Ricardo Senra Fernández, por segunda vez.
1909-1910, Miguel Fernández Lema, xornalista, director de La Concordia e El Noticiero, membro da RAG.
1910, Manuel Diego Santos (liberal) morre en 1911 con 77 anos. Foi amigo de Eugenio Montero Ríos.
1911, Joaquín Martínez Chantrero (Joaquín Martínez López).
1913-1916, Francisco Lago Álvarez.
1916-1918, Fernando Conde Domínguez.
1918-1920, Francisco Lago Álvarez, por segunda vez.
1920-1921, Ceferino Maestú Novoa, avogado republicano, posteriormente Gobernador Civil de Huelva, fusilado polos nacionais.
1921-1922, Abdón Trillo Couce, un dos fundadores da Cruz Vermella viguesa.
1922, Ricardo Senra Fernández, por terceira vez, ata a súa morte o 20 de novembro.
1922-1923, Maximiliano Arbones Castellanzuelo, periodista e procurador.
Ditadura de Primo de Rivera 1923-1930
1923, Orencio Arosa Álvarez, ex-militar e reloxeiro.
1923-1926, Adolfo Gregorio Espino, avogado e xornalista.
1926-1927, Alejandro Viana Esperón, chega a alcalde, o 5 de decembro, pola dimisión de Gregorio Espino, e el mesmo renuncia ao mes e medio.
1927-1929, Mauro Alonso Cuenca (vicepresidente da cámara de comercio entre 1921 e 1924, presidente do Círculo Mercantil entre 1925 e 26, e xerente da conserveira Antonio Alonso, hijos).
1929-1930, Alfredo Pérez Viondi, tenente coronel médico, director do hospital militar de Vigo.
1930-1931, Manuel San Román Ceballos, antigo maurista, distinguido upetista (pertencente á Unión Patriótica, partido fundado por Miguel Primo de Rivera) e ex concelleiro da corporación destituída. Segunda República 1931-1936
1931, Enrique Blein Budiño, morre preso no hospital.
1931-1932, Amado Garra Castellanzuelo, xornalista e avogado
1932-1934, Emilio Martínez Garrido.
1934, Ángel Campos Varela.
1934-1935, Emilio Salgado Urtiaga, natural de Punxín, arquitecto.
1935-1936, Ángel Campos Varela, por segunda vez.
1936, Manuel Hidalgo Rodríguez.
1936, Emilio Martínez Garrido, por segunda vez; fusilado. Franquismo
De 1936 a 1938, José Giménez García ocupou o cargo de comisario de guerra.
1938-1939, Luis Suárez-Llanos Menacho.
1939-1940, Estanislao Durán Gómez.
1940-1949, Luis Suárez-Llanos Menacho.
1949-1960, Tomás Pérez Lorente, enxeñeiro militar vigués.
1960-1963, Salvador de Ponte y Conde de la Peña, militar.
1963-1964, José Ramón Fontán González, avogado.
1964-1970, Rafael Portanet, empresario conserveiro, natural de Cangas.
1970-1974, Antonio Ramilo, empresario do granito, natural de Buenos Aires.
1974-1978, Joaquín García Picher, economista vigués. Transición
1978-1979, Enma González Bermello, ourensá. Democracia constitucional
Faise constar en que partido político militaban cando foron investidos. 1979-1991, Manoel Soto, viaxante de comercio, ourensán. PSOE.
1991-1995, Carlos Príncipe, pediatra vigués. PSOE.
1995-1999, Manuel Pérez, inspector de traballo, natural de Sober. PP.
1999-2003, Lois Pérez Castrillo, mestre, vigués. BNG.
2003, Ventura Pérez Mariño, xuíz vigués. PSOE.
2003-2007, Corina Porro, enfermeira natural de Ferrol. PP.
Dende 2007, Abel Caballero, economista natural de Ponteareas. PSOE.